Un turist a murit, iar alții patru sunt blocați, după ce o bucată de gheaţă uriaşă s-a desprins la Kamchatka.
Un grup de turiști au fost aproape îngropați de o bucată de gheaţă uriaşă care s-a desprins la o cascadă din Kamchatka. O persoană a murit, iar un copil grav rănit a fost scos de sub gheață de martori. Patru persoane au rămas blocate sub bucata de gheață. La fața locului a fost trimis un elicopter cu salvamontiști, medici și anchetatori.
Vacanță cu final tragic în Kamchatka pentru un grup de șase turiști ruși. O persoană a murit, iar un copil a fost grav rănit, după ce o bucată de gheaţă uriaşă, de la cascada Vilyuchinsky, s-a desprins, trasmite Siberian Times.Alți patru turiști au rămas blocați. La fața locului a fost trimis un elicopter cu salvamontiști, medici și anchetatori."O persoană a murit, iar alta a fost scoasă. Patru persoane au rămas sub gheață", a declarat serviciul de presă al Ministerului Regional pentru Situații de Urgență.Cascada Vilyuchinsky, cunoscută și sub numele de Aisbergul Țar, se află pe versantul nord-vestic al vulcanului Vilyuchinsky, unul dintre cele mai populare situri turistice din peninsulă.Cascada are 40 de metri înălțime. Iarna, adesea îngheață, asemănându-se cu un ghețar uriaș și atrăgând sute de vizitatori.